Diari Oficial de la Generalitat Valenciana


Sumari del DOGV 6241, del 08-04-2010 (2010/3676)

ORDRE 2/2010, de 25 de març, de la Conselleria de Justícia i Administracions Públiques, per la qual es disposa la segona convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del personal que presta servicis en el sector de persones amb discapacitats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6241

Data del DOGV
:   08-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/3676


Data del document
:   25-03-2010

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE 2/2010, de 25 de març, de la Conselleria de Justícia i Administracions Públiques, per la qual es disposa la segona convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del personal que presta servicis en el sector de persones amb discapacitats.
[2010/3676]
Mitjançant l'Acord del Consell de 16 de febrer de 2007 (DOCV núm. 5454 de 20 de febrer), es va aprovar el Pla d'Ocupació del personal que presta servicis en el sector de persones amb discapacitats. Este Pla tenia com a objecte ordenar i reestructurar els col·lectius d'especialista en tasques assistencials i recuperadores (ETAR) i cuidador/a, adequant les funcions, el grup de classificació dels llocs i les retribucions, i regular i instrumentar el procés de promoció professional i, si fa el cas, adaptar la relació jurídica dels titulars dels llocs, per a aconseguir un major nivell de capacitació i especialització, millorant el funcionament del sector de persones amb discapacitat
Per a això, es va impulsar un procés d'adaptació i actualització dels llocs de treball i del personal que els ocupava, amb la denominació d'ETAR i cuidadors/es, adscrits al grup C i D respectivament, perquè passaren a anomenar-se tècnic/a mitjà integració social (TMIS) i especialista integració social (EIS), requerint, en ambdós casos, un major nivell de capacitació i especialització, adscrivint-se al grup B de titulació als TMIS, i al grup C als EIS.
Per Ordre de 14 de maig de 2007 de la Conselleria de Justícia, Interior i Administracions Públiques, es va disposar la primera convocatòria dels cursos de promoció interna i d'adaptació del personal inclòs en el Pla d'Ocupació del personal que presta servicis en el sector de persones amb discapacitats (DOCV número 5.515, de 18 de maig de 2007)
Els apartats 4.4 i 4.5 del referit acord establixen que en el termini màxim de 3 mesos des que transcórreguen tres anys des de l'aprovació i publicació del Pla d'Ocupació, la Conselleria de Justícia i Administracions Públiques convocarà un segon procés d'adaptació de la relació jurídica i integració, a la qual podrà presentar-se tot el personal que, estiga inclòs en l'àmbit d'aplicació del Pla d'Ocupació, i no tenia la titulació específica suficient en el moment de la convocatòria de la primera edició i l'hagen obtingut durant l'esmentat termini, no van participar en ella o si ho van fer no van superar les proves, així com el personal que va superar les proves selectives d'accés al grup D, cuidador/a, incloses en l'Oferta d'Ocupació Pública de 2004, convocatòries 104/2004, 105/2004 i 106/2004.
Per tot això, i en virtut de les competències que tinc atribuïdes per l'article 27 del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat Valenciana, l'article 35.e) de la Llei 5/1983, de 30 de desembre, del Govern Valencià i en compliment de les previsions mencionades en l'Acord adoptat pel Consell.
Decrete
Primer
Convocar els cursos selectius de promoció interna i d'adaptació de la relació jurídica, corresponents a la segona convocatòria dirigida al personal que presta servicis en el sector de persones amb discapacitats de l'administració de la Generalitat inclòs en el Pla d'Ocupació aprovat per Acord del Consell de 16 de febrer de 2007 (DOCV número 5.454, de 20 de febrer), amb subjecció al que disposa el propi pla i al que establix la present Orde.
Segon
Els qui reunisquen els requisits i condicions previstos en els apartats 2 i 3 del Pla d'Ocupació i vulguen prendre part en el procés d'adaptació de la relació jurídica i d'integració objecte de la present convocatòria, hauran de manifestar-ho formulant la sol·licitud, segons el model que s'acompanya com a annex I d'esta orde, en el qual la persona aspirant haurà d'indicar el procés, dels establits en l'apartat 1.1 de l'Acord, on considera que ha de ser adscrit, i indicar la referència del lloc de treball que ocupa, el seu nivell de titulació acadèmica, així com la seua situació laboral.
Tercer
Les sol·licituds, dirigides a la Direcció General d'Administració Autonòmica es presentaran en el Registre de la Conselleria de Justícia i Administracions Públiques, c/ Miquelet, número 5, 46958 València, o en les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils, a comptar de l'endemà de la publicació de la present convocatòria en el Diari Oficial de la Comunitat Valenciana.
Junt amb la sol·licitud haurà d'acreditar-se mitjançant fotocòpia confrontada, estar en possessió de la titulació exigida en la base 2.A o 3.A de l'Acord de 16 de febrer de 2007, segons es tracte del procés d'integració del personal especialista en tasques assistencials i recuperadores (ETAR) o del personal cuidador.
Quart
Finalitzat el termini de presentació de sol·licituds, la Direcció General d'Administració Autonòmica publicarà en el Diari Oficial de la Comunitat Valenciana la relació provisional de persones admeses i excloses a la realització dels cursos i proves selectives.
Cinqué
Publicada la relació a què es referix l'apartat anterior, les persones aspirants podran formular, durant un termini de 10 dies hàbils comptats a partir del següent al de la publicació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats junt amb la sol·licitud, de conformitat amb el que disposa l'article 71 de la Llei 30/1992, de 26 de novembre.
Sisé
Transcorregut el termini anterior i esmenats els defectes i vistes les reclamacions la Direcció General d'Administració Autonòmica dictarà una resolució amb la llista definitiva de persones admeses, la qual serà publicada en el Diari Oficial de la Comunitat Valenciana.
Seté
La Direcció General d'Administració Autonòmica determinarà el calendari de celebració dels cursos, règim horari i lloc de realització, mitjançant una resolució, la qual serà publicada en el Diari Oficial de la Comunitat Valenciana. Així mateix, la Direcció General d'administració Autonòmica designarà el professorat que impartirà el curs.
Els cursos selectius versaran sobre les matèries arreplegues en l'annex II.
Vuité
Per als dos processos d'integració, el tribunal qualificador dels cursos i proves d'integració i d'adaptació de la relació jurídica que haurà de realitzar l'avaluació continuada dels cursos selectius i la qualificació de les proves finals, estarà format pels membres següents:
Titulars
President
- Juan Ignacio Soler Tormo, cap d'Àrea de Discapacitat i Promoció de l'autonomia personal.
Secretària
- Mª. Asunción Bondía Faus, representant de la Direcció General d'Administració Autonòmica.
Vocals
- Amparo Calpe Lizondo, cap de Servici d'Accessibilitat i Eliminació de Barreres Arquitectòniques
- Antonio Bañuls Ribes, cap de Servici de Discapacitats.
- Carmen Gallego Galán, cap de Secció de Discapacitats.
Suplents
President/a
- Luis Gimeno Gasca, cap de Servici de Gestió de Personal i Assumptes Generals.
Secretària
- Mª. Caridad Herráiz Garrote, representant de la Direcció General d'Administració Autonòmica.
Vocals
- Mª. Josefa Gil Castellanos, cap de Secció de Planificació.
- Ana María Gil Litago, cap de Secció de Discapacitats.
- Elena Roselló Nadal, cap de Secció de Discapacitats.
Nou
A l'efecte de comunicacions i de qualsevol altra incidència derivada d'esta convocatòria, el tribunal qualificador tindrà la seua seu en la Conselleria de Justícia, Interior i Administracions Públiques, Miquelet, número 5, 46533 València.
Déu
El règim jurídic de funcionament dels tribunals qualificadors serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats. Els seus membres han d'abstindre's i poden ser objecte de recusació pels interessats quan concórreguen en aquells alguna de les circumstàncies previstes en els articles 28 i 29 de la referida llei.
Onze
La present convocatòria, les seues bases i tots els actes administratius sean que dictats per a desplegar-la, excepte els acords i actuacions de la Comissió d'Admissió i Seguiment del Pla d'Ocupació del personal que presta servicis en el sector de persones amb discapacitats, podran ser impugnats per les persones interessades per mitjà de la interposició de recurs contenciós administratiu en el termini de dos mesos comptats des de l'endemà de la seua publicació davant de la seu del Jutjat Contenciós Administratiu de la ciutat de València, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant del mateix òrgan que l'ha dictada, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
València, 25 de març de 2010.- La consellera de Justícia i Administracions Públiques: Paula Sánchez de León Guardiola.
Annex II
Temari
Promoció dels/les especialistes en tasques assistencials i recuperadores (ETAR) a tècnic/a mitjà integració social (TMIS)
I. Àrea de programes del sector del discapacitat (53 hores)
1. Evolució social de la discapacitat (3 hores)
2. Persones amb discapacitat: física, psíquica i sensorial (5 hores)
3. Recursos d'atenció a persones amb discapacitat (20 hores)
3.1 Tipologia dels centres
3.2 Tipologia dels programes
4. Model d'intervenció en centres residencials (10 hores)
5. Model d'intervenció comunitària (10 hores)
6. Funciones del tècnic/a mitjà d'Integració Social (2 hores)
7. Criteris d'organització en els centres d'atenció a les persones amb discapacitat. (3 hores)
II Àrea psicofísica (25 hores)
Tècniques per a afrontar l'estrés.
Tema 1 (4 hores)
- Introducció general a l'estrés
- Marc teòric
- La resposta a l'estrés
- Fórmules explicatives
Tema 2 (4 hores)
- Estrés fisiològic
- Activitat fisiològica
- La resposta física
Tema 3 (4 hores)
- Estrés conductual
- Estrés de resposta
Tema 4 (4 hores)
- Estrés cognitiu
- Pensaments irracionals
- Claus reactives
Tema 5 (4 hores)
- Tècniques per a afrontar l'estrés
- Cognitives
- Conductuals
Tema 6 (5 hores)
- Entrenament en tècniques
- Justificació
- La resposta de relació
- Relaxació muscular profunda
- Relaxació muscular breu
- Relaxació sense contracció muscular
- Respiració
- Meditació
III. Àrea Jurídica del Sector del Discapacitat (21 hores)
1. Introducció. Distribució de competències entre l'estat i les comunitats autònomes (1 hora)
2. Legislació estatal (10 hores)
2.1. Anàlisi de la Llei 13/1982, de 7 d'abril, d'Integració Social del Minusvàlid.
2.2. Anàlisi de la normativa en matèria de prestacions de Seguretat Social relatives a les persones amb discapacitat.
3. Legislació autonòmica valenciana (10 hores)
3.1 Llei de Servicis Socials i normativa de desplegament.
3.2 Llei d'accessibilitat i supressió de barreres arquitectòniques, urbanístiques i de la comunicació i normativa de desplegament.
3.3 Principals ajudes i subvencions autonòmiques en matèria de persones amb discapacitat.
IV Àrea d'Organització i Gestió Administrativa (30 hores)
1. Concepte I pressupostos constitucionals de l'organització administrativa. (6 hores)
1.1 Principis de l'organització administrativa.
Eficàcia.
Competència.
1.2 Tècniques d'alteració de l'exercici de les competències:
A) Delegació.
B) Avocació.
C) Comanda
D) Delegació de firma.
E) Suplència.
2. Relacions entre ens administratius. (6 hores)
- Descentralització.
- Autonomia.
- Coordinació.
- Col·laboració.
- Tutela i control.
3. L'activitat de les Administracions Públiques. (18 hores)
- Drets i obligacions de l'administració i els ciutadans/es.
- Potestats de l'administració.
- Procediment administratiu.
- L'organització administrativa de l'Estat.
- Administració central.
- Administració perifèrica.
- L'organització administrativa de les Comunitats Autònomes.
Promoció de cuidadors/es especialistes en integració social (EIS)
Àrea de coneixements específics sobre el sector de discapacitats (50 hores)
1. Evolució social de la discapacitat (2 hores)
2. Persones amb discapacitat (2 hores)
3. Programes d'autonomia personal (15 hores)
4. Programes d'oci i temps lliure (15 hores)
5. Tècniques per a afrontar l'estrés (14 hores)
6. Funcions de l'especialista en integració social (2 hores)
Temari previst per al personal que es trobe en el supòsit previst en l'apartat 3.a).2 de l'acord pel qual s'aprova el pla d'ocupació. (Personal que tinga una antiguitat de cinc anys en el grup D i supere el curs específic de formació)
Tema 1. La Constitució espanyola de 1978 .
Tema 2. Estatut d'Autonomia.
Tema 3. Gestió de personal
Tema 4. Procediment administratiu
Tema 5. Gestió econòmica, financera i règim jurídic de les subvencions públiques.